ফের মেট্রো বিভ্রাট। ফের  দুর্ভোগে অফিস যাত্রীরা। পার্কস্ট্রিট মেট্রো স্টেশনের কেবলে  আগুনের ফুলকি দেখা যায়। এর জেরেই টানা আড়াই ঘণ্টা ব্যাহত হয় ট্রেন চলাচল। চরম ভোগান্তি পোহাতে হয় দিনের প্রথম মেট্রো ঘিরেই বিভ্রাট। ছটা পয়তাল্লিশের মেট্রো  সকাল সাতটা কুড়িতে পৌছয় পার্কস্ট্রিটে। স্টেশনে সবে মাথা গলিয়েছে এসি রেকের তিনটি কোচ। তখনই চালকের নজরে আসে সাইড ওয়ালের তিনটি কোচ স্টেশন ছুঁতে পারলেও বাকি পাঁচটি কোচ তখনও টানেলেই। ছড়িয়ে পড়ে আতঙ্ক। যাত্রীদের বের করে আনতে কেবিন থেকে কামরায় ঢোকেন চালক। ম্যানুয়ালি তিনটি কামরার দরজা খুলে দেন। নিরাপদে নামিয়ে আনা হয় যাত্রীদের। টানেলের মধ্যে থাকা বাকি পাঁচটি কামরার যাত্রীরা ভেস্টিবিউলের মধ্যে দিয়ে বেরিয়ে আসেন। সকালে তৈরি হওয়া বিভ্রাট মিটতে মিটতে অফিস টাইম পেরিয়ে বিপদ এড়াতে আপ ও ডাউন লাইনে বিদ্যুত্‍ সংযোগ বিচ্ছিন্ন করে দেওয়া হয় । ঘটনাস্থলে পৌছন ইঞ্জিনিয়াররা। টানা আড়াই ঘণ্টা ধরে কাজ চলে। এই আড়াই ঘণ্টা দমদম থেকে সেন্ট্রাল আর কবি সুভাষ